Αριθ. C 23/4 Επίσημη Εφημερίδα των Ευρωπαϊκών Κοινοτήτων 30. 1.89 
Γνωμοδότηση για την πρόταση οδηγίας του Συμβουλίου η οποία τροποποιεί και συμπληρώνει το 
Παράρτημα II της οδηγίας 86/280/ΕΟΚ σχετικά με τις οριακές τιμές και τους ποιοτικούς στόχους για 
τις απορρίψεις ορισμένων επικίνδυνων ουσιών που υπάγονται στον πίνακα Ι της οδηγίας 76/464/ΕΟΚ 
(89/C 23/03) 
Στις 5 Οκτωβρίου 1988 το Συμβούλιο αποφάσισε να ζητήσει από την Οικονομική και Κοινωνική 
Επιτροπή, με βάση το άρθρο 130 Ρ της Συνθήκης για την ίδρυση της ΕΟΚ, να γνωμοδοτήσει για την 
παραπάνω πρόταση. 
Το τμήμα περιβάλλοντος, δημόσιας υγείας και κατανάλωσης, στο οποίο ανατέθηκε η προετοιμασία 
των σχετικών εργασιών της ΟΚΕ, υιοθέτησε τη γνωμοδότηση του στις 8 Νοεμβρίου 1988 με βάση την 
εισήγηση του κ. Rolao Gongalves. 
Κατά τη 260ή σύνοδο ολομέλειας της (συνεδρίαση της 23ης Νοεμβρίου 1988) η Οικονομική και 
Κοινωνική Επιτροπή υιοθέτησε ομόφωνα την ακόλουθη γνωμοδότηση. 
Η ΟΚΕ επικροτεί την πρόταση οδηγίας και διατυπώνει τις 
παρακάτω παρατηρήσεις. 
1. Εισαγωγή 
1.1. Η παρούσα πρόταση αποβλέπει στη διεύρυνση του 
πεδίου εφαρμογής της οδηγίας που ρυθμίζει τις απορρίψεις 
επικίνδυνων ουσιών, για να μειωθεί η μόλυνση του υδάτινου 
περιβάλλοντος με την ένταξη στον πίνακα και των παρακάτω 
ουσιών: 
— 1.2-διχλωροαιθάνιο (EDC), 
— τριχλωροαιθυλένιο (TRI), 
— τετραχλωροαιθυλένιο (PER), 
— τριχλωροβενζόλιο (TCB), 
ώστε να εφαρμοστούν σ'αυτές οριακές τιμές και ειδικοί ποιο­
τικοί στόχοι, σύμφωνα με τις ρυθμίσεις της οδηγίας-πλαίσιο. 
1.2. Πρόκειται για την τρίτη τροποποίηση του εν λόγω 
πίνακα ουσιών, ενώ οι δύο προηγούμενες τροποποιήσεις 
επιδοκιμάσθηκαν ομόφωνα από την Οικονομική και Κοινω­
νική Επιτροπή στις σχετικές γνωμοδοτήσεις της('). 
1.3. Η πρόταση υποβλήθηκε (όπως εξάλλου και η 2η τρο­
ποποίηση) με βάση το άρθρο 130 Ρ της Συνθήκης, και σύμ­
φωνα με ένα από τα συμπεράσματα του υπουργικού σεμινα­
ρίου για την κοινοτική πολιτική υδάτων (που πραγματοποιή­
θηκε στις 27/28 Ιουνίου 1988 στη Φραγκφούρτη) που επιλέγει 
μια ταχύτερη διαδικασία. Με τον τρόπο αυτό, αν αποφασισθεί 
ομόφωνα η ένταξη των ουσιών στον πίνακα, οι εφαρμοστέες 
τιμές μπορεί να αποφασιστούν μόνο με ειδική πλειοψηφία. 
1.4. Για πρώτη φορά εντάσσονται στον κατάλογο προϊόντα 
σε τόση μεγάλη ποσότητα και που παράγονται στα κράτη 
μέλη της Κοινότητας. 
Έτσι, εν συντομία και σύμφωνα με πληροφορίες της Επιτρο­
πής: — το EDC (πρώτη ύλη απαραίτηση για την παραγωγή του 
μονομερούς χλωριούχου βινυλίου, που με τη σειρά του 
αποτελεί τη βάση για την παραγωγή PVC) απασχολεί 
περισσότερα από 30 εργοστάσια, που παράγουν ετησίως 
15 έως 20 εκατομμύρια τόννους, 
— το TRI (κυρίως χρησιμοποιείται ως διαλύτης στις βιομη­
χανίες που έπονται της παραγωγής του) παράγεται από 8 
ευρωπαϊκές μονάδες σε συνολικό όγκο 200 000 τόννων 
ετησίως περίπου, 
— το PER [χρησιμοποιείται κατά 60 % ως διαλύτης και κατά 
30% για τον καθορισμό υλικών, ενώ το υπόλοιπο χρη­
σιμοποιείται ως πρώτη ύλη για την παραγωγή χλωροφθο-
ριοανθράκων (CFC)] παρασκευάζεται σε 12 μονάδες των 
κρατών μελών, με ετήσια συνολική παραγωγή 350 000 
τόννων περίπου, 
— το TCB (ενδιάμεση πρώτη ύλη για την παραγωγή παρασι­
τοκτόνων) αφορά 4 παραγωγικές μονάδες στην Κοινό­
τητα, με συνολική παραγωγή λίγο περισσότερο των 10 000 
τόννων ετησίως. 
Στο σύνολο τους τα τέσσερα προϊόντα έχουν όγκο παραγωγής 
ορισμένων δεκάδων χιλιάδων εκατομμυρίων ECU. 
1.5. Πρόκειται στην πραγματικότητα για ουσίες που προ­
καλούν υψηλή τοξικότητα στο υδάτινο περιβάλλον (TCB) 
και τον άνθρωπο (EDC, TRI και PER), όπως αποδεικνύουν 
τοξικολογικές μελέτες. Καμία από αυτές τις ουσίες εξάλλου 
δεν μπορεί να θεωρηθεί καρκινογόνος για τον άνθρωπο. 
Έχουν πράγματι πραγματοποιηθεί πειράματα σε ζώα που 
απέδωσαν αντιφατικά αποτελέσματα. Η απόρριψη τους στα 
λύματα πρέπει να πραγματοποιείται με διαλύσεις σε άφθονα 
νερά, ώστε να βρίσκεται εντός των οριακών τιμών ασφαλείας 
των προτύπων αποβολής. 
2. Γενικές εκτιμήσεις 
2.1. Η Οικονομική και Κοινωνική Επιτροπή επαναλαμβά­
νει την επιθυμία που εκφράζει στη προαναφερόμενη γνωμοδό­
τηση, όπως σχετικά με το HCB και HCBD, ληφθούν υπόψη 
οι ταυτόχρονες απορρίψεις πλέον της μίας ουσιών και οι 
σωρευτικές επιπτώσεις τους(2). Οι πτυχές αυτές αναφέρονται 
επίσης σε ένα από τα συμπεράσματα του υπουργικού σεμινα­
ρίου της Φραγκφούρτης, στο οποίο συνίσταται στην Επι­
τροπή να «προτείνει παράλληλες δράσεις για ένα συγκεκρι-
(') ΕΕ αριθ. C 232 της 31. 8. 1987 και C 356 της 31. 12. 1987. (2) ΕΕ αριθ. C 356 της 31. 12. 1987. 
30. 1.89 Επίσημη Εφημερίδα των Ευρωπαϊκών Κοινοτήτων Αριθ. C 23/5 
μένο αριθμό ουσιών, με τη συγκέντρωση συγγενών ουσιών 
κατά οικογένεια και με την ανάπτυξη δραστηριότητας σε 
συγκεκριμένους τομείς». 
2.2. Υπογραμμίζεται επίσης η σημασία που έχει να ληφθεί 
υπόψη «η αλληλεπίδραση των μολυσματικών και άλλων 
παραγόντων στη γη, τον αέρα και τα ύδατα». 
2.3. Κάθε ταξινόμηση στον πίνακα ή μείωση των οριακών 
τιμών και ποιοτικών στόχων ή ακόμα επιβράχυνση των προ­
θεσμιών για την έναρξη ισχύος τους, και στην περίπτωση 
που είναι εντελώς αναγκαίο, προκαλούν πρόσθετες δαπάνες. 
Σε πολλές περιπτώσεις οι απορρίψεις αυτές μπορεί να 
επιδράσουν σημαντικά στο κόστος παραγωγής, ακόμα και 
να προκαλέσουν την παύση των σχετικών εργασιών με τις 
επακόλουθες οικονομικο-κοινωνικές επιπτώσεις. Η Οικονο­
μική και Κοινωνική Επιτροπή εφιστά την προσοχή στην 
ανάγκη να συνεχισθεί η πραγματοποίηση οικονομικών μελε­
τών για τις ενδεχόμενες συνέπειες από την εφαρμογή μέτρων 
τέτοιου είδους και την ενδεχόμενη διαμόρφωση τους από 
χρονική άποψη. Ειδικότερα στην περίπτωση προϊόντων μεγά­
λης οικονομικής αξίας σε κοινοτικό επίπεδο και ενδιάμεσων 
προϊόντων που αποτελούν πρώτες ύλες για τις βιομηχανίες 
που λειτουργούν σε επόμενο στάδιο της παραγωγής, και 
υφίστανται έντονο ανταγωνισμό από παραγωγικές μονάδες 
τρίτων χωρών, τα βήματα θα πρέπει να είναι προσεκτικά και 
να εναρμονίζονται τα σχετικά συμφέροντα με τις προτεραιό­
τητες που έχουν ζωτική σημασία για την υγεία των πλη­
θυσμών. Στο σημείο αυτό υπενθυμίζεται ένα άλλο 
συμπέρασμα του υπουργικού σεμιναρίου της Φραγκφούρτης: 
«η πολιτική υδάτων ως τμήμα μιας σφαιρικής πολιτικής για 
το περιβάλλον επιβάλλεται να συμπληρώνει τη βιομηχανική, 
γεωργική και περιφερειακή πολιτική της Κοινότητας». 
2.4. Εξάλλου πρέπει να επικριθεί η φανερή έλλειψη λογι­
κής στον καθορισμό των τοξικών ουσιών που πρόκειται να 
Βρυξέλλες, 23 Νοεμβρίου 1988. ενταχθούν στο μαύρο πίνακα. Μια προοδευτικά προγραμματι­
σμένη δράση έχει μεγάλη σημασία για το γενικό συμφέρον. 
Είναι επείγον η Επιτροπή να καθορίσει ένα γενικό σχέδιο 
επιλογής, με αντικειμενικές παραμέτρους, ώστε να είναι 
δυνατή η πρόβλεψη μιας συντονισμένης δράσης των διάφο­
ρων ενδιαφερόμενων τομέων, και κυρίως των πολιτών, των 
προμηθευτών ύδατος και της βιομηχανίας. 
Είναι δυνατό να διαπιστωθεί, μέχρι τώρα, ότι η ταξινόμηση 
στον κατάλογο Ι ή στον κατάλογο II δεν φαίνεται να αντα­
ποκρίνεται σε αυστηρώς καθορισμένα κριτήρια. Η χρησιμο­
ποίηση χαρακτηρισμών όπως «δυνατή», «μέτρια» ή «ασθε­
νής» για την περιγραφή του βαθμού τοξικότητας έχει 
ελάχιστα επιστημονικό χαρακτήρα. Επίσης, φαίνεται ότι 
επείγει η διασαφήνιση του καρκινογενούς χαρακτήρα όσον 
αφορά την ταξινόμηση στον κατάλογο Ι. Ο καθορισμός των 
κριτηρίων αυτών θα επέτρεπε μια «αντικειμενική επιλογή», 
η οποία δεν έχει γίνει μέχρι σήμερα, για τον καθορισμό των 
κριτηρίων προτεραιότητας, στην ένταξη στους καταλόγους, 
μεταξύ των «129 ουσιών που θα μπορούσαν να συμπεριλη­
φθούν» στον κατάλογο Ι. 
3. Ειδικές παρατηρήσεις 
3.1. Η ΟΚΕ θεωρεί ότι κατά τον καθορισμό των ημερο­
μηνιών για την έναρξη ισχύος των οριακών τιμών των προ­
τύπων αποβολής και των ποιοτικών στόχων πρέπει να προ­
βλεφθούν 2 φάσεις. Μια φάση για την ένταξη των αρχών της 
οδηγίας στην εθνική νομοθεσία κάθε κράτους μέλους και μία 
δεύτερη φάση που αφορά την αναγκαία λογική προθεσμία 
για την εφαρμογή από τη βιομηχανία, ειδικότερα στην εξετα­
ζόμενη περίπτωση στην οποία οι προθεσμίες (1 Ιανουαρίου 
1990) αποτελούν ουσιαστικά στο σύνολο τους διάστημα ενός 
μόλις έτους (νομοθεσία και εκτέλεση). Η ΟΚΕ εκτιμά ότι θσ 
πρέπει να επιδιωχθεί στην πράξη η επιτάχυνση της διαδι­
κασίας, είναι όμως πεπεισμένη ότι η μεγαλύτερη εξοικονό­
μηση χρόνου είναι δυνατό να γίνει κατά την ένταξη του 
περιεχομένου της οδηγίας στην εθνική νομοθεσία. 
3.2. Κατά τα άλλα η ΟΚΕ συμφωνεί με το κείμενο της 
πρότασης οδηγίας. 
Ο Πρόεδρος της 
Οικονομικής και Κοινωνικής Επιτροπής 
Alberto MASPRONE